VEGA præsenterer  **The William Blakes leger med funky popmuligheder i VEGA***Fredag den 29. juli fylder The William Blakes Lille VEGA med deres legsyge og funky popsange.*

Sidst The William Blakes udsendte nye legesyge sange var i 2014, hvor deres sjette album *Purple Ball* blev udgivet. Kreative påhit og funkede strejf væltede frem gennem de 11 sange og gjorde svært at holde kroppen i ro. Prøv at pacificere rytmefoden til ”Alien”, ”Animal” eller ”Ritual” – det er tæt på umuligt.

De sidste to år har bandet været travlt beskæftiget med andre projekter, og vi har modtaget nedestående kryptiske besked fra forsanger Kristian Leth.   
  
**Alle er The William Blakes igen**

*En single er på vej. Måske en plade. Ingen ved med sikkerhed, hvad der sker med The William Blakes. For to år siden udkom Purple Ball, bandets sjette album på seks år, og det blev - om ikke et punktum, så et komma i en indtil da konstant kværnende proces. Siden har bandet ikke spillet live sammen; medlemmerne har hver især udgivet bøger og plader, produceret Christopher og Shaka, turneret i Mongoliet og USA.*

*The William Blakes har mest eksisteret som et middagsselskab i et par år.*

*En koncert er lige nu aftalt. I VEGA den 29. juli. Er det begyndelsen på et nyt kapitel? Er det en chance for at møde venner og synge med på noget vi kender? Eller er det et middagsselskab, der pludselig åbner for et halvt tusinde nye medlemmer?*

*Hvem ved? Det gør du, hvis du dukker op. For alle er The William Blakes.*  
**Magisk kærlighed og religion**   
The William Blakes består af forsanger, Kristian Leth (der inden han sprang ud som sanger, blev kendt som omdiskuteret vært i Liga.dk på DR1) og dels de ligeså aktive brødre Fridolin og Frederik Nordsø, to af tidens mest roste danske producere (bl.a. Outlandish, Moi Caprice, The Fashion) samt Bo Rande (der bl.a. har spillet med Efterklang, Mew og Blue Foundation).   
  
William Blake (1757-1827) var både digter, maler og seer, og han fik inspirationen til sine værker fra de syner, han fik. The William Blakes føler et stærkt slægtskab til ham, og ligesom digteren Blakes værker, drejer bandets sange sig om temaer som religion, politik og magisk kærlighed.

**Fakta om koncerten**:

The William Blakes (DK)

Fredag den 29. juli kl. 21.00

Lille VEGA, Enghavevej 40, 1674 København V

Billetpris: 175 kr. + gebyr   
Billetsalget starter senere i dag via vega.dk og Ticketmaster.